PROVEDBENA ODLUKA KOMISIJE

оd 14. ožujka 2018.

o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina

(Ambt Delden (ZOI))

(2018/C 100/10)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3,

budući da:

ODLUČILA JE:

Jedini članak

Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Ambt Delden” (ZOI) nalaze se u Prilogu ovoj Odluci.

U skladu s člankom 98. Uredbe (EU) br. 1308/2013 objava ove Odluke temelj je za podnošenje prigovora na zaštitu naziva iz prvog stavka ovog članka u roku od dva mjeseca od datuma objave u Službenom listu Europske unije.

(1) SL L 347, 20.12.2013., str. 671.

PRILOG

„AMBT DELDEN”

PDO-NL-02169

Datum zahtjeva: 12. veljače 2016.

JEDINSTVENI DOKUMENT

1. Nazivi koje je potrebno upisati u registar

Ambt Delden (NL)

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od grožđa i vina

1. vino

3. likersko vino

5. kvalitetno pjenušavo vino

15. vino od prosušenoga grožđa

16. vino od prezreloga grožđa

4. Opis vina

Vino kategorije 1. – vino: crno, voćno i zaokruženo

SORTE GROŽĐA: Regent ili Pinotin ili mješavina sorata Regent ili Pinotin (udjel varira ovisno o godini)

ORGANOLEPTIČKA SVOJSTVA

Boja: crna

Aroma: blago začinjena aroma crvenog/crnog bobičastog voća

Okus: zaokružen voćni okus, blag okus tanina

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11,5 Najmanji ukupni sadržaj kiselosti 63,84 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 0,5 i 6 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 1. – vino: bijelo, suho, voćno

SORTE GROŽĐA: Johanniter ili Souvignier Gris

ORGANOLEPTIČKA SVOJSTVA

Boja: bijela

Aroma: aroma zrelog voća, jabuke i agruma

Okus: snažan voćni okus zaokružene svježe strukture

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10,5 Najmanji ukupni sadržaj kiselosti 77,14 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 1 i 8 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 1. – vino: bijelo, suho, zaokruženo

SORTA GROŽĐA: Solaris

ORGANOLEPTIČKA SVOJSTVA

Boja: bijela

Aroma: aroma zrelog voća, s cvjetnim tonovima i laganim tonovima drva

Okus: snažan voćni okus zaokružene masne strukture zahvaljujući dozrijevanju u bačvama, zaokružen naknadni okus

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11,5 Najmanji ukupni sadržaj kiselosti 77,14 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 1 i 8 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 1. – vino: ružičasto, puno, voćno

SORTE GROŽĐA: Regent ili Pinotin ili mješavina sorata Regent ili Pinotin (udjel varira ovisno o godini)

ORGANOLEPTIČKA SVOJSTVA

Boja: boja lososa

Aroma: blago začinjena aroma crvenog bobičastog voća

Okus: voćnog karaktera, no zaokruženog okusa s blagom notom tanina

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10 Najmanji ukupni sadržaj kiselosti 63,84 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 1 i 8 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 3. – likersko vino: crno

SORTE GROŽĐA: Regent

ORGANOLEPTIČKA SVOJSTVA

Boja: crna

Aroma: slatka, blago začinjena aroma crvenog/crnog bobičastog voća

Okus: začinjen

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 18 Najmanji ukupni sadržaj kiselosti 63,84 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 50 i 100 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 5. – kvalitetno pjenušavo vino: bijelo, zaokruženo, voćno

SORTE GROŽĐA: Johanniter ili Souvignier Gris

ORGANOLEPTIČKA SVOJSTVA

Boja: bijela

Aroma: aroma jabuke i agruma

Okus: svjež voćni okus zaokruženije strukture, s mjehurićima

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10,5 Najmanji ukupni sadržaj kiselosti 79,8 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 2 i 12 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 15. – vino od prosušenoga grožđa: bijelo

SORTE GROŽĐA: Johanniter ili Souvignier Gris ili Solaris

ORGANOLEPTIČKA SVOJSTVA

Boja: bijela

Aroma: aroma zrelog voća i agruma

Okus: mastan i sladak okus zaokružene strukture i svježih zaokruženih tonova

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 9,4 Najmanji ukupni sadržaj kiselosti 79,8 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 100 i 220 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

Vino kategorije 16. – vino od prezreloga grožđa: bijelo

SORTE GROŽĐA: Johanniter ili Souvignier Gris ili Solaris

ORGANOLEPTIČKA SVOJSTVA

Boja: bijela

Aroma: aroma voća i agruma

Okus: mastan i sladak okus zaokružene strukture i svježih zaokruženih tonova

ANALITIČKA SVOJSTVA

Opća analitička svojstva

Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 12 Najmanji ukupni sadržaj kiselosti 73,15 u miliekvivalentima po litri Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Sadržaj šećera iznosi između 20 i 80 grama po litri.

Maksimalno pojačavanje, otkiseljavanje te, uz odobrenje nizozemskog ministarstva nadležnog za poljoprivredu, prirodu i kvalitetu hrane, dokiseljavanje.

Ostala analitička svojstva u skladu su s primjenjivim definicijama u zakonodavstvu EU-a i nizozemskom zakonodavstvu.

5. Enološki postupci

a. Osnovni enološki postupci

Vino kategorije 1. – vino: crno, voćno i zaokruženo

Poseban enološki postupak

Fermentacija pulpe tijekom najmanje četiri dana

Dozrijevanje u drvenim bačvama tijekom najmanje 8 mjeseci, a najviše 24 mjeseca

Vino kategorije 1. – vino: bijelo, suho, voćno

Poseban enološki postupak

Hladna fermentacija na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

Vino kategorije 1. – vino: bijelo, suho, zaokruženo

Poseban enološki postupak

Hladna fermentacija na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

Najmanje 50 % volumnog udjela dozrijeva u bačvama tijekom najmanje tri mjeseca

Vino kategorije 1. – vino: ružičasto, puno, voćno

Poseban enološki postupak

Hladna fermentacija na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

Vino kategorije 3. – likersko vino: crno

Poseban enološki postupak

Fermentacija pulpe tijekom najmanje četiri dana

Dozrijevanje u drvenim bačvama tijekom najmanje dvije godine

Dodavanje vinskog alkohola

Vino kategorije 5. – kvalitetno pjenušavo vino: bijelo, zaokruženo, voćno

Poseban enološki postupak

Hladna fermentacija na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

Druga fermentacija u boci primjenom metode méthode traditionnelle

Vino kategorije 15. – vino od prosušenoga grožđa: bijelo

Poseban enološki postupak

Kasna, ručna berba

Prirodno sušenje tijekom najmanje dva tjedna

Proizvodnja vina hladnom fermentacijom, na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

Vino kategorije 16. – vino od prezreloga grožđa: bijelo

Poseban enološki postupak

Kasna berba, najmanje 110 °Oe

Proizvodnja vina hladnom fermentacijom, na temperaturi nižoj od 18 °C (iznimka su povećana temperatura na početku fermentacije i vina koja teže fermentiraju)

b. Najveći urodi

Crno, Regent

65 hektolitara po hektaru

Crno, Pinotin

65 hektolitara po hektaru

Bijelo, Souvignier Gris

65 hektolitara po hektaru

Bijelo, Souvignier Gris, vino od prosušenoga grožđa

20 hektolitara po hektaru

Bijelo, Souvignier Gris, vino od prezreloga grožđa

40 hektolitara po hektaru

Bijelo, Johanniter

65 hektolitara po hektaru

Bijelo, Johanniter, vino od prosušenoga grožđa

20 hektolitara po hektaru

Bijelo, Johanniter, vino od prezreloga grožđa

40 hektolitara po hektaru

Bijelo, Solaris

55 hektolitara po hektaru

Bijelo, Solaris, vino od prosušenoga grožđa

20 hektolitara po hektaru

Bijelo, Solaris, vino od prezreloga grožđa

40 hektolitara po hektaru

6. Ograničeno područje

Područje podrijetla ZOI-ja „Ambt Delden” nalazi se u Ambt Deldenu, dijelu općine Hof van Twente, u pokrajini Overijssel.

Ambt Delden obuhvaća sela Bentelo i Hengevelde te mjesta Azelo, Deldenerbroek, Deldeneresch, Wiene i Zeldam.

Uzima se u obzir samo dio Ambt Deldena čije je tlo tipa gleysol (tlo pod utjecajem podzemnih voda) s pjeskovitom ilovačom. Površina definiranog područja iznosi otprilike 8 000 ha.

7. Glavne sorte vinove loze

Souvignier Gris B

Pinotin N

Solaris Regent N

Johanniter B

8. Opis povezanosti

Tlo

Struktura tla na području Ambt Deldena prilično je složena, a u njoj se međusobno isprepliću i miješaju razni tipovi tla.

Ovaj ZOI primjenjuje se isključivo na dio područja čije je tlo tipa gleysol s pjeskovitom ilovačom.

Opis humusnog tla tipa gleysol

Riječ je o pjeskovitom tlu s mineralnim, najčešće crnim, no ponekad i smeđim slojem. Na predmetnom je području kombinacijom tih elemenata nastala pjeskovita ilovača.

Profil humusnog tla tipa gleysol

Gornji sloj, dubine od 15 do 25 cm i bogat humusom, pretežno je tamnosive do crne boje, sa sadržajem organske tvari od 5 do 10 %. Ilovasti sadržaj uglavnom iznosi od 15 do 25 %, a sadržaj minerala gline od 6 do 10 %.

Nakon tog gornjeg sloja, ilovastog i glinenog sadržaja, slijedi razmjerno teži sloj tla (glina pod utjecajem podzemnih voda). Riječ je dakle o humusnom tlu tipa gleysol s ilovastim ili glinenim površinskim slojem.

Taj teži sloj, dubine od 5 do 20 cm, sadržava od 30 do 60 % ilovače i od 15 do 30 % „lutuma” (ako je udio lutuma veći od 25 % riječ je o glini, a ako je od 25 do 35 % riječ je o lakoj glini).

Pijesak u gornjem sloju bogatom humusom uglavnom je umjereno do vrlo sitan. Na više od 80 cm dubine taj pjeskoviti supstrat često je vapnenački.

Klima i okoliš

Ambt Delden smješten je u regiji Twente, koja je u razdoblju pogodnom za uzgoj vina (od svibnja do rujna) podložna sljedećim prosječnim (1971. – 2000.) klimatskim prilikama (u zagradama su navedeni podaci za Maastricht i prosječni nacionalni podaci):

— prosječna temperatura: 15,0 °C (15,6, 15,2)

— prosječna najniža temperatura: 9,7 °C (11,0, 10,5)

— prosječna najviša temperatura: 19,9 °C (20,4, 19,7)

— prosječna relativna vlažnost zraka: 78,8 %, (76,8 %, 78,8 %)

— prosječna količina padalina: 64,9 mm, (64,7 mm, 64,9 mm)/mjesec; prosječan broj sunčanih sati: 174,2 (176,1, 185,1)/mjesec; nešto niže noćne temperature omogućuju proizvodnju svježih, voćnih vina.

Ljudski čimbenici (uzgoj i proizvodnja)

Uzgoj grožđa u toj regiji karakteriziraju razne mjere usmjerene na poboljšanje kvalitete: u prvom redu to su odabir sorata iz kojih se u tom okolišu dobiva zrelo aromatično grožđe i kasnija berba (do kraja listopada) na temelju izmjerene zrelosti grožđa. Nadalje, odabrane sorte biraju se kako bi se postigla viša razina održivosti u smislu uzgoja (otpornost).

Među ostalim značajkama uzgoja je i način uzgoja Guyot, u kojem se lišće postavlja uspravno, što omogućuje bolju osunčanost i bolje zrenje grožđa te grožđe raste bolje jer nije prekriveno lišćem (na suncu se brzo suši). Pored toga, vinogradi se sade u redovima s razmakom od 2 do 2,2 metra kako bi svaki red bio dovoljno izložen suncu. Razmak između trsova iznosi od 1 do 1,2 metra, također kako bi svaki trs dobio dovoljno hranjivih tvari iz tla (otprilike 2,2 četvorna metra po trsu). Grozdovi se probiru kako bi se preostalim grozdovima omogućilo bolje zrenje (šećeri, arome). Jedna od presudnih enoloških odluka jest vrijeme obavljanja berbe. Ta se odluka donosi na temelju vrlo preciznog praćenja zrelosti, razine šećera, kiseline (pH) i aroma grožđa kako bi se zajamčila kvaliteta vina.

Bijela i ružičasta vina proizvode se hladnom fermentacijom kako bi se dobila karakteristična svježa, voćna vina. Crna vina dozrijevaju u bačvama kako bi se postigla zaokruženost okusa. Bijela vina mogu djelomično dozrijevati u bačvama kako bi se postigao zaokruženiji okus.

Uzročna povezanost

Kvaliteta vina leži u kombinaciji klime, tla, enoloških postupaka i postupaka uzgoja vinove loze.

Kvaliteti vina doprinosi humusno tlo tipa gleysol na kojem su posađeni vinogradi, a koje sadržava od 30 do 60 % ilovače, znatan udio (od 5 do 10 %) organske tvari, a u dubljim slojevima često i vapnenački pijesak.

Ilovasto tlo idealno je za uzgoj vinove loze jer dobro zadržava hranjive tvari i vlagu te omogućuje da grožđe razvije svoju punu aromu, što vinu daje zaokruženost.

Klima (više kontinentalnog tipa) omogućuje postizanje željene zrelosti, uz očuvanje svježeg i voćnog okusa vina (zahvaljujući nešto nižim noćnim temperaturama).

Važni su i ljudski čimbenici: odabrane sorte, način uzgoja (maksimalna iskorištenost sunčeve svjetlosti, probiranje grozdova), upravljanje berbom (praćenje šećera, kiselina i aroma) te enološki postupci (hladna fermentacija, dozrijevanje u drvenim bačvama), koji u kombinaciji s tlom i klimom omogućuju proizvodnju kvalitetnih vina.

Organoleptička i analitička svojstva tako proizvedenih vina, kao što je svježi voćni okus bijelih i ružičastih vina te blagi okus tanina kod crnih vina, proizlaze iz povezanosti tla, klime i ljudskih čimbenika.

Osim vina proizvode se i drugi proizvodi od vinove loze: likersko vino, kvalitetno pjenušavo vino, vino od prosušenoga grožđa i vino od prezreloga grožđa.

Likersko vino proizvodi se od vina istih organoleptičkih svojstava koja odlikuju vino kategorije „Ambt Delden” (koja proizlaze iz kombinacije tla, klime i ljudskog djelovanja), no s količinom ostataka šećera koja odgovara likerskim vinima. Pored toga, dozrijeva u drvenim bačvama tijekom najmanje dvije godine (što omogućuje dodatni razvoj vina, uz blagi okus tanina i drva), a dodavanjem vinskog alkohola alkohol se razvija u liker.

Pjenušavo vino proizvodi se od vina istih organoleptičkih svojstava koja odlikuju vino kategorije „Ambt Delden” (posjeduje isti svježi voćni okus koji proizlazi iz kombinacije tla, klime i ljudskog djelovanja). Pored toga, posjeduje svojstva koja proizlaze iz prerade osnovnog vina u pjenušavo vino, fermentacijom u boci (méthode traditionnelle), što vinu daje elegantne mjehuriće.

Ključan korak u proizvodnji vina od prezreloga grožđa jest dulje dozrijevanje grožđa i njegovo sušenje tijekom najmanje dva tjedna, čime se postiže odgovarajuća koncentracija šećera i aroma. Hladnom fermentacijom dobiva se vino djelotvornog alkoholnog sadržaja od najmanje 9,4 %.

Koncentracija aroma u tom voćnom vinu posljedica je kombinacije tla, klime i ljudskog djelovanja.

Ključan korak u proizvodnji vina od prezreloga grožđa jest dulje dozrijevanje grožđa, što omogućuje sadržaj šećera od najmanje 110 °Oe. Tim se postupkom, uz hladnu fermentaciju i bez pojačavanja, te u kombinaciji s tlom, klimom i ljudskim djelovanjem, dobiva voćno vino s djelotvornim sadržajem alkohola od najmanje 12 %.

Zahvaljujući tom pristupu svake godine osvajamo medalje na raznim natjecanjima, u Nizozemskoj i inozemstvu (Beč, Berlin…).

9. Osnovni dodatni uvjeti

Ne primjenjuju se dodatni uvjeti.

Poveznica na specifikaciju proizvoda

https://www.rvo.nl/sites/default/files/2016/08/Productdossier-Ambt-Delden.pdf